**Αρ. Φακ.:** Υ.Ε.Π.Κ.Α. 11.06.020.001

**ΕΙΣΗΓΗΤΙΚΗ ΕΚΘΕΣΗ**

**Θέμα: Νομοσχέδιο με τίτλο «O περί Ρύθμισης Ληξιπρόθεσμων Κοινωνικών Εισφορών (Τροποποιητικός) (Αρ.3) Νόμος του 2021»**

Το Υπουργείο Εργασίας, Πρόνοιας και Κοινωνικών Ασφαλίσεων επεξεργάστηκε το νομοσχέδιο με τίτλο «O περί Ρύθμισης Ληξιπρόθεσμων Κοινωνικών Εισφορών (Τροποποιητικός) (Αρ.3) Νόμος του 2021», αντίγραφο του οποίου επισυνάπτεται ως Παράρτημα 01.

2. Σκοπός του αναφερόμενου νομοσχεδίου είναι η τροποποίηση του άρθρου 12 του βασικού Νόμου, ώστε να μην δύναται να εγερθεί πολιτική αγωγή για οφειλές, ως αυτές καθορίζονται δυνάμει το βασικού Νόμου, εναντίον προσώπου που είναι δικαιούχο, είτε ελάχιστου εγγυημένου εισοδήματος είτε δημόσιου βοηθήματος, μέχρι την 1η Ιουλίου 2022 αντί μέχρι την 1η Ιουλίου 2021.

3. Σημειώνεται ότι από την υπό αναφορά ρύθμιση ευεργετούνται, σήμερα, 380 δικαιούχοι ελάχιστου εγγυημένου εισοδήματος και λήπτες δημοσίου βοηθήματος.

4. Το προτεινόμενο νομοσχέδιο εγκρίθηκε από το Υπουργικό Συμβούλιο,   
κατά τη συνεδρία του, ημερομηνίας 4.11.2021, μετά από Πρόταση της Υπουργού Εργασίας, Πρόνοιας και Κοινωνικών Ασφαλίσεων. Το Υπουργικό Συμβούλιο, παράλληλα, εξουσιοδότησε την Υπουργό Εργασίας, Πρόνοιας και Κοινωνικών Ασφαλίσεων να το καταθέσει στη Βουλή των Αντιπροσώπων για ψήφιση.   
Ως Παράρτημα 02 επισυνάπτεται επιστολή του Γραμματέα Υπουργικού Συμβουλίου, με αρ. φακ. Υ.Σ. 05.05.008 και ημερ. 4.11.2021, στην οποία επισυνάπτεται αντίγραφο προσχεδίου Απόφασης του Υπουργικού Συμβουλίου για το θέμα.

5. Ως Παράρτημα 03 επισυνάπτεται η υπογραμμένη από τον Γενικό Εισαγγελέα της Δημοκρατίας Αιτιολογική Έκθεση που αφορά στο υπό αναφορά νομοσχέδιο.

6. Το Ερωτηματολόγιο Ανάλυσης Αντικτύπου για το υπό αναφορά νομοσχέδιο επισυνάπτεται ως Παράρτημα 04.

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ**

**ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

8 Νοεμβρίου 2021

ΣΤ